అమల అక్కినేని
అమల అక్కినేని, తెలుగు సినిమా నటి మరియు జంతు సంక్షేమ కార్యకర్త. అమల తల్లి ఐర్లాండ్ దేశస్థురాలు. తండ్రి బెంగాళీ. ప్రముఖ నాట్యకారిణి రుక్మిణీ ఆరండేల్ వద్ద శాస్త్రీయ నృత్య శిక్షణ పొందుతున్న అమల తమిళ దర్శకుడు భారతీ రాజా దృష్టిలో పడి ఆయన దర్శకత్వం వహించిన వైశాలి తమిళ చిత్రం ద్వారా కథానాయికగా సినీరంగంలోనికి ప్రవేశించింది. తెలుగులో ఈమె మొదటి చిత్రం డి.రామానాయుడు నిర్మించిన చినబాబు. ఆ చిత్రంలో కథానాయకుడు నాగార్జున. నాగార్జునతో ఆ చిత్ర నిర్మాణ సమయంలో ఏర్పడిన పరిచయం ప్రేమగా మారి వారిరువురూ 1993లో వివాహబంధం ద్వారా ఒక్కటయ్యేలా చేసింది. వీరిరువురికీ 1994లో అఖిల్ అనే కుమారుడు కలిగాడు.
సైఫ్ అలీ ఖాన్
సైఫ్ అలీ ఖాన్ ప్రముఖ భారతీయ నటుడు మరియు నిర్మాత. ఇతను సుప్రసిద్ద క్రికెట్ ఆటగాడు మరియు భారత జట్టు మాజీ నాయకుడు మన్సూర్ అలీ ఖాన్ పటౌడి మరియు ప్రముఖ హిందీ నటి షర్మిలా టాగోర్ ల కుమారుడు.
ఇతని పూర్వీకులు పటౌడీ సంస్థానానికి చెందిన నవాబులు. ఇతని ముత్తాత ఇఫ్తికార్ అలీఖాన్ పటౌడీ మరియు తండ్రి మన్సూర్ అలీ ఖాన్ పటౌడిలు నవాబులుగా ప్రకటించబడ్డారు. ఇతని తండ్రి మరణం తర్వాత ఇతడిని పటౌడీ సంస్థాన తదుపరి నవాబుగా ప్రకటించారు..
ఇతనికి ఇద్దరి సోదరీమణులు. సబా అలీ ఖాన్ మరియు సోహా అలీ ఖాన్. పెద్ద సోదరి ఆభరణాల రూపకల్పనలోను మరియు చిన్న సోదరి నటి గానూ స్థిరపడ్డారు . ఇతని మొదటి వివాహము ప్రముఖ హిందీ నటి అమృతా సింగ్తో 1991లో జరిగింది. వీరికి ఇద్దరు సంతానము.2004 లో వీరు విడాకులు తీసుకున్నారు. తర్వాత 2012లో ప్రముఖ బాలీవుడ్ నటి కరీనా కపూర్ని వివాహమాడాడు.